Boris Davidovich Belkin (Russies: Борис Давидович Белкин; gebore 26 Januarie 1948 in Jekaterinburg) is 'n vioolvirtuoos wat in die Sowjetunie gebore is. Hy is van Joodse afkoms. Belkin het onderrig by Isaac Stern en Yuri Yankelevich ontvang. Belkin het as 'n wonderkind reeds op die ouderdom van ses jaar die viool begin bestudeer. Hy het sy eerste openbare optrede gelewer toe hy sewe was saam met die dirigent Kiril Kondrašin. Hy het sy studies by die Sentrale Musiekskool van die Moskou Konservatoria onder die professore Yuri Yankelevich, Felix Andrievsky en Isaac Stern ondergaan. Terwyl hy steeds 'n student was het hy oor die lengte en breedte van die Sowjetunie gereis en saam met leidende orkeste van daardie staat gespeel, en in 1973 het hy eerste plek gewen tydens die Sowjet Nasionale Kompetisie vir Violiste. Hy het egter nie visums ontvang ten einde te kan deelneem aan die Paganini-kompetisie in 1971 en 1973 in Italië nie. Hy het besluit om na Israel te immigreer in 1974. Hy het verskuif na Londen, Parys en toe weer terug na Londen. Hy het sy Belgiese vrou tydens die Yehudi Menuhin-fees in Switserland ontmoet, en hul in Liège gevestig.